Meeltest asub esikohal silm. Pariis on maalikunstnikkude ja joo­nistajate Meka. Prantslase piirjoone-armastusest oli juttu juba ees­pool. Kirjandus pakuks siin palju näiteid. Kõnelemata realismist ja naturalismist, mille aluseks elulise tõe täisvalguses nägemine, on ka prantsuse romantism annud nii tugeva nägelise meelega kirjanikke kui Chateaubriand'i ja Hugo. Pole haruldane nähtus, et kirjanik on olnud ühtlasi kujutav kunstnik (Fromentin, Gautier, Goncourt'id, mme de Noailles,  J. Cocteau jt.).